b'\n_START_ARTICLE_\nAlbanski lek\n_START_PARAGRAPH_\nLek (mno\xc5\xbeina v alban\xc5\xa1\xc4\x8dini: lek\xc3\xab) je albanska valuta od leta 1925. Tri\xc4\x8drkovna kratica po ISO 4217 je ALL. Valuta je poimenovana po sinu albanskega kralja Ahmeta Zoguja, ki mu je bilo ime Lek. V alban\xc5\xa1\xc4\x8dini pomeni beseda lek hkrati tudi denar nasploh._NEWLINE_Albanska narodna banka (Banka e Shqip\xc3\xabris\xc3\xab) vzdr\xc5\xbeuje vrednost leka relativno stabilno glede na evro; od uvedbe evra niha menjalni te\xc4\x8daj med 120-130 lekov za 1 evro._NEWLINE_V obtoku so bankovci za 200, 500, 1.000, 2000 in 5.000 lekov ter kovanci za 1, 5, 10, 20, 50 in 100 lekov. Po celotni dr\xc5\xbeavi veljata za vzporedno valuto tudi evro in ameri\xc5\xa1ki dolar._NEWLINE_Bankovec za 100 lekov je bil vzet iz obtoka 1. januarja 2009.'